LPN ปันผลที่ 6% ดีพอเข้าซื้อลงทุนราคาอ่อนตัวรับข่าวลบแล้ว Q2-3 ฟื้น
LPN มีแนวโน้มฟื้นตัวใน Q2-3/58 จากแรงหนุนของ Backlog ขณะที่ราคาหุ้นปรับลงแรงในช่วง 2 เดือนที่ผ่านมา คาดว่าสะท้อนปัจจัยลบแล้ว downside จำกัด ขณะที่ระดับเงินปันผล +/-6% จึงน่าสนใจเข้าลงทุน
5 มิ.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (5 มิ.ย.) แนะนำ Trading Buy สำหรับหุ้นบริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN ราคาเป้าหมาย 20.00 บาท/หุ้น โดยคาดว่าระยะสั้นผลประกอบการไตรมาส 2-3/58 อยู่ในช่วงขาขึ้นดีต่อเนื่องจากแรงหนุนของ Backlog ขณะที่ราคาหุ้นปรับลดลงแรง 11% ในช่วง 2 เดือนที่ผ่านมา สะท้อนระดับ PER ของปีนี้ที่เพียง 8.7 เท่าขณะที่ EPS เติบโตเด่นถึง 38% จากช่วงเดียวกันในปีก่อน
อย่างไรก็ตาม จุดอ่อนของ LPN อยู่ในปี 2559 ที่ Backlog ยังคงต่ำและต้องพึ่งการขายโครงการใหม่และการก่อสร้างที่เร็วเพื่อหนุนการเติบโตให้ต่อเนื่องประเด็นนี้เป็นแรงกดดันต่อราคาหุ้นในช่วงที่ผ่านมา แต่ประเมินว่าราคาปัจจุบันได้สะท้อน downside ของ Earnings ในกรณที่แย่ที่สุดของปีหน้าไปแล้วซึ่งคาดจะไม่ลดลงจากปีนี้ ด้วย PER ที่ต่ำกว่า 10 เท่า และระดับเงินปันผลที่ +/-6% จึงน่าสนใจเข้าลงทุน
 
อ่านต่อ…